મંત્રીમંડળ
મંત્રીમંડળને ભારત અને મોરોક્કો વચ્ચે સાયબર સુરક્ષાનાં ક્ષેત્રમાં સહકાર પર થયેલા એમઓયુ વિશે જાણકારી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને સાયબર સુરક્ષાનાં ક્ષેત્રમાં સહકાર પર ભારત અને મોરોક્કો વચ્ચે થયેલા સમજૂતી કરાર ની જાણકારી આપવામાં આવી હતી. આ એમઓયુ પર 25 સપ્ટેમ્બર, 2018નાં રોજ હસ્તાક્ષર થયાં હતાં.
આ એમઓયુનો આશય ભારત અને મોરોક્કો વચ્ચે સુરક્ષા સાથે સંબંધિત નિદાન, સમાધાન અને નિવારણમાં જાણકારી અને અનુભવનાં આદાન-પ્રદાન માટે ગાઢ સહકારને પ્રોત્સાહન આપવાનો છે. એમઓયુનાં અમલથી સાયબર સુરક્ષાનાં ક્ષેત્રમાં મોરોક્કો સાથે સંસ્થાગત અને ક્ષમતા નિર્માણ મારફતે મહત્વપૂર્ણ પારસ્પરિક લાભ થશે.
RP
(Visitor Counter : 171